গুৱাহাটী লোকসভা সমষ্টিৰ নিৰ্দলীয় প্ৰাৰ্থী উপমন্যু হাজৰিকাই বিজেপি প্ৰাৰ্থী কুইন ওজাৰ বিৰুদ্ধে অভিযোগ দাখিল কৰিছে।
জানিব পৰা মতে, হাজৰিকাই ৰিটাৰ্ণিং বিষয়াগৰাকীৰ আগত অভিযোগ দাখিল কৰিছে যে গুৱাহাটী লোকসভা সমষ্টিৰ গেৰুৱা দলটোৰ প্ৰাৰ্থী কুইন ওজাই তেওঁৰ শিক্ষাগত অৰ্হতাৰ "ভুৱা নথি" দাখিল কৰিছে।
"তেওঁ একেদিনাখনে ন'টাৰী কৰা দুখন শপতনামা দাখিল কৰিছে। এখনত তেওঁ প্ৰকাশ কৰিছে যে ২০১১ চনত তেওঁ কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়ৰ পৰা উচ্চতৰ মাধ্যমিক উত্তীৰ্ণ হৈছে আৰু আনখনত সেই একেখন বিশ্ববিদ্যালয়ৰ পৰা ২০১২ চনত বিপিপি ডিগ্ৰী উত্তীৰ্ণ হোৱা বুলি উল্লেখ কৰিছে। একেদিনাই একেটা বিষয়ত দুখন শপতনামা, শিক্ষাগত অৰ্হতাকলৈ দুটা ভিন্ন ভাষ্য কেনেকৈ হ'ব পাৰে। হয়তো দুটাৰ কোনোবা এটা শুদ্ধ হ'ব পাৰে কিন্তু দুয়োটা নহয়,"-হাজৰিকাই প্ৰশ্ন তোলে।
তেওঁ লগতে কয় যে উপৰোক্ত বিষয়টো সন্দৰ্ভত তেওঁ ৭নং গুৱাহাটী লোকসভা সমষ্টিৰ পৰা প্ৰতিদ্বন্দ্বিতা আগবঢ়োৱা কুইন ওজাৰ প্ৰাৰ্থিত্বত আপত্তি জনাই এখন ন'টাৰী কৰা শপতনামা দাখিল কৰিছো।
উল্লেখযোগ্য যে কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়ে অলপতে স্পষ্ট কৰি দিছে যে তেওঁলোকৰ প্ৰতিষ্ঠানত উচ্চতৰ মাধ্যমিক বা সমপৰ্যায়ৰ তেনে কোনো পাঠ্যক্ৰম নাই।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
